જોકે પાકિસ્તાનમાં સૌથી વધુ ધિક્કાર અહમદી સંપ્રદાયના લોકો વિરુદ્ધ છે. તે એટલી હદે કે, પાકિસ્તાની પાસપોર્ટ કે આઈડી કાર્ડ મેળવવા માટે દેશના અહમદી નાગરિકો વિરુદ્ધ એક ડેક્લેરેશન પર સહી કરવી પડે છે. આવા અધિકૃત નિવેદન પર સહી કરવાનો વિરોધ ન કરનાર સહિષ્ણુ મુસ્લિમો પણ આડકતરી રીતે કટ્ટરવાદને સહાય કરી બેસે છે. કરુણતા એ છે કે, આવાં પગલાંઓથી ધીમે ધીમે બહુમતી પાકિસ્તાની સમાજ દબાયેલો, કચડાયેલો વર્ગ બની રહ્યો છે. એ લોકો નૈતિક રીતે શક્તિશાળી તત્ત્વો દ્વારા કચડાઈ રહ્યા છે, ડગલે ને પગલે પીછેહઠ કરી રહ્યા છે.